দ্বিতীয় ইনিংসে কড়া প্রশাসক মুখ্যমন্ত্রী।  এবার তাঁর নজরে রাজ্য সরকারি কর্মীদের কর্মসংস্কৃতি। বুধবার থেকে সকাল ১০টা ১৫-র মধ্যে সরকারি দফতরে হাজিরা দিতে হবে বলে মঙ্গলবারই কড়া নির্দেশিকা জারি হয়।
 ওয়েব ডেস্ক : দ্বিতীয় ইনিংসে কড়া প্রশাসক মুখ্যমন্ত্রী।  এবার তাঁর নজরে রাজ্য সরকারি কর্মীদের কর্মসংস্কৃতি। বুধবার থেকে সকাল ১০টা ১৫-র মধ্যে সরকারি দফতরে হাজিরা দিতে হবে বলে মঙ্গলবারই কড়া নির্দেশিকা জারি হয়। এরপরই বুধবার নির্দিষ্ট সময়ের মধ্যেই অফিসে হাজির হয়ে যান বেশিরভাগ কর্মী। সময় সকাল সোওয়া ১০টা। দেখা যায় তার মধ্যেই কার্যত ভরে গেছে দফতরের সব চেয়ার। তবে, এতদিনের অভ্যাস যাবে কোথায়? তারপরও অভ্যাসবশত যাঁরা দেরি করেছেন তাঁদের খাতায় লাল দাগ পড়েছে। কর্মসংস্কৃতির প্রশ্নে কাউকে যে রেয়াত করা হবে না তা ইতিমধ্যেই স্পষ্ট করে দিয়েছেন মুখ্যমন্ত্রী।